આ અંગેની વિગત એવી છે કે ડોળી ગામમાં રહેતા રાજેશભાઇ પ્રતાપભાઇ રજાતને નિર્મળ ભારત અભિયાન-નિર્મળ ગુજરાત અંતર્ગત વ્યક્તિગત શૌચાલય બનાવવાનું હોવાથી તે માટેના અરજી ફોર્મમાં સહી સિક્કા કરાવવા માટે તેઓ ગામના તલાટી મહેન્દ્રસિંહ ભારતસિંહ પાંડોર (રહે.નવાગામ તા.મોરવાહડફ, જિ.પંચમહાલ)નો સંપર્ક કરતા તલાટીએ સહી સિક્કા કરવા માટે રૃા.૨૦૦ની લાંચ માંગી હતી. આ અંગે રાજેશભાઇ રજાતે તા.૧૦ જુલાઇ ૨૦૧૪ના રોજ પંચમહાલ એસીબીમાં ફરિયાદ આપતા લાંચનું છટકુ ગોઠવવામાં આવ્યુ હતું.